Contingut

# Funcions definides per l'usuari

Al LibreOffice Calc podeu aplicar funcions definides per l'usuari de les maneres següents:

- Podeu definir les vostres pròpies funcions utilitzant l'IDE del Basic. Aquest mètode requereix uns coneixements bàsics de programació.

- Podeu programar funcions com a complements. Aquest mètode requereix uns coneixements bàsics de programació.

## Definició d'una funció amb el LibreOffice Basic

1. Trieu Eines ▸ Macros ▸ Edita les macros.

2. You will now see the Basic IDE.

3. A la finestra Catàleg d'objectes, feu doble clic al mòdul on voleu emmagatzemar la macro.

4. Introduïu el codi de funció. En aquest exemple, es defineix una funció VOL(a; b; c) que calcula el volum d'un sòlid rectangular amb longituds laterals a b i c

        Function VOL(a, b, c)
            VOL = a*b*c
        End Function

- Tanqueu la finestra de l'IDE del Basic.

  La vostra funció es desa automàticament en el mòdul seleccionat i ara està disponible. Si apliqueu la funció en un document del Calc que s'hagi d'utilitzar en un altre ordinador, podreu copiar la funció al document del Calc tal com es descriu a la secció següent.

## Còpia d'una funció en un document

Al pas 2 de "Definició d'una funció amb el LibreOffice Basic", en el diàleg Macro heu fet clic a Edita. Com a opció per defecte, al camp Macro des de se selecciona el mòdul Les meves macros - Standard - Module1. La biblioteca Standard resideix de manera local en el vostre directori d'usuari.

Si voleu copiar la funció definida per l'usuari a un document del Calc:

1. Trieu Eines ▸ Macros ▸ Organitza les macros ▸ Basic.

2. En el camp Macro des de seleccioneu Les meves macros - Standard - Module1 i feu clic a Edita.

3. A l'IDE del Basic, seleccioneu l'origen de la funció definida per l'usuari i copieu-la al porta-retalls.

4. Tanqueu l'IDE del Basic.

5. Trieu Eines ▸ Macros ▸ Organitza les macros ▸ Basic .

6. En el camp Macro des de seleccioneu (Nom del document del Calc) - Standard- Module1. Feu clic a Edita.

7. Enganxeu el contingut del porta-retalls a l'IDE del Basic del document.

## Aplicació d'una funció definida per l'usuari al LibreOffice Calc

Un cop definida la funció VOL(a; b; c) a l'IDE del Basic, podeu aplicar-la de la mateixa manera que les funcions integrades del LibreOffice Calc.

1. Obriu un document del Calc i introduïu números per als paràmetres de la funció a b i c a les cel·les A1 B1 i C1.

2. Establiu el cursor en una altra cel·la i introduïu-hi el següent:

   =VOL(A1;B1;C1)

3. La funció s'avaluarà i el resultat es veurà a la cel·la seleccionada.

Temes relacionats

Càlcul en fulls de càlcul

Introducció de fórmules

Cridar scripts de Python des de Basic